**OBAVIJEST**

**o prikupljanju i obradi osobnih podataka**

**podnositelja prijave za prijam u državnu službu**

Sukladno članku 13. Uredbe (EU) 2016/679 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ (Opća uredba o zaštiti podataka) Ministarstvo gospodarstva i održivog razvoja obavještava podnositelje prijave na oglas da se osobni podaci sadržani u obrascu i prilozima prijave smatraju dostavljenim radi:

* prijave na oglas za prijam u državnu službu,
* provedbe oglasa (pregleda prijava, organiziranja i provođenja intervjua, izrade izviješća o provedenom postupku), kao i eventualnog donošenja rješenja o prijmu i rješenja o rasporedu,
* prijave na potrebna osiguranja za primljenog kandidata/tkinje,
* unošenja u Registar zaposlenih u javnom sektoru, Centralizirani obračun plaća (COP) i druge radnje uobičajene kod zasnivanja radnog odnosa i radi izvršavanja prava i obveza iz istog za primljenog kandidata/tkinju.

Ako podnositelj/ica prijave bude odabran za prijam u državnu službu, podaci iz prijave i to: ime i prezime, OIB, ime oca i majke, adresa stanovanja, datum i mjesto rođenja, stručna sprema i struka, bit će dostavljeni Ministarstvu pravosuđa i uprave radi provjere je li podnositelj prijave, tada kandidat, proglašen krivim za kazneno djelo za koje se kazneni postupak vodi po službenoj dužnosti, sukladno članku 54. stavku 1. točki a) Zakona o državnim službenicima („Narodne novine“, broj 155/23, u nastavku teksta: Zakon o državnim službenicima).

Sukladno članku 76. stavku 2. i članku 162. stavku 1., a vezano uz članak 153. stavak 1. Zakona o državnim službenicima, rješenje o prijmu na mrežnim stranicama državnog tijela koje je raspisalo oglas i mrežnim stranicama tijela državne uprave nadležnog za službeničke odnose.

Objavljeno rješenje o prijmu sadrži ime i prezime te podatke o školovanju, broju godina radnog iskustva i ispunjavanju uvjeta od strane izabranog kandidata. Dostava svim kandidatima smatra se obavljenom istekom osmoga dana od dana objave na mrežnim stranicama tijela državne uprave nadležnog za službeničke odnose.

Kandidati prijavljeni na oglas po objavi rješenja o prijmu, imaju pravo uvida u dokumentaciju koja se odnosi na oglas uključujući i prijavu odabranog/e kandidata/kinje sukladno članku 84. stavku 1. Zakona o općem upravnom postupku (Narodne novine, broj 47/09 i 110/21).

Ako protiv rješenja o prijmu bude uložena žalba, prijava s prilozima biti će proslijeđena Odboru za državnu službu radi rješavanja žalbe, sukladno članku 76. stavku 4. i članku 162. stavku 1. Zakona o državnim službenicima. Ako protiv rješenja Odbora za državnu službu bude pokrenut upravni spor sukladno članku 42. stavku 5. Zakona o državnim službenicima, prijava s prilozima bit će proslijeđena Upravnom sudu u Zagrebu ili drugom sudu sukladno zakonskim određenjima o nadležnosti za rješavanje spora.

Sukladno Posebnom popisu s rokovima čuvanja arhivskog gradiva koji je odobren od strane Hrvatskog državnog arhiva, prijava i prilozi sa osobnim podacima podnositelja prijave koji nije primljen u državnu službu čuvaju se u Ministarstvu gospodarstva i održivog razvoja 5 (pet) godina. Trajanje navedenog roka čuvanja temelji se na mogućnosti kandidata za ulaganje pravnog lijeka. Postupci po izjavljenim pravnim lijekovima traju određeno vrijeme i temeljem njih može doći do ponovnog pregleda i ocjene pristiglih prijava zbog čega iste ne mogu biti prije izlučene.

Podnositelj prijave može od Ministarstva gospodarstva i održivog razvoja zatražiti pristup svojim osobnim podacima ili brisanje dostavljenih osobnih podataka. U slučaju zahtjeva za brisanje („pravo na zaborav”) smatrat će se da je podnositelj prijave povukao svoju prijavu te se neće smatrati kandidatom.

Svatko tko smatra da mu je povrijeđeno neko pravo zajamčeno Zakonom o provedbi Opće uredbe o zaštiti podataka (Narodne novine, broj 42/2018) i Općom uredbom o zaštiti podataka, može Agenciji za zaštitu osobnih podataka podnijeti zahtjev za utvrđivanje povrede prava.

Posebno se napominje da Ministarstvo gospodarstva i održivog razvoja poduzima sve mjere nužne za zaštitu osobnih podataka te će podaci biti čuvani samo onoliko dugo koliko je to potrebno za postizanje svrhe radi koje se osobni podaci obrađuju.

**Ministarstvo gospodarstva i održivog razvoja**